**გ ა ნ ა ც ხ ა დ ი**

**2023-2024 წლის საუკეთესო პრაქტიკის პროგრამაში მონაწილეობაზე**

**ქალაქ ფოთის მუნიციპალიტეტი**

1. **პრაქტიკის/ინიციატივის სათაური:**

მრავალფუნქციური სოციალური სივრცე;

1. **თემატიკა:**

ადგილობრივ დონეზე ადამიანის უფლებათა დაცვის, ანტი-დისკრიმინაციისა და ინკლუზიის ხელშეწყობა;

1. **პრაქტიკის/ინიციატივის ავტორი/ინიციატორი:**

ქალაქ ფოთის მუნიციპალიტეტი

1. **მუნიციპალიტეტის ზოგადი მონაცემები:**

ქალაქ ფოთის მუნიციპალიტეტი მდებარეობს დასავლეთ საქართველოში, კოლხეთის დაბლობზე შავი ზღვის სანაპიროზე მისი მთლიანი ფართობია 65,8 კვ.კმ. ფოთის სამხრეთით, კოლხეთის ეროვნული პარკის ფარგლებში მოქცეულია ბუნებრივი ტბა პალიასტომი. მისი ფართობი 18 კმ2-ს აღწევს. ფოთი საქართველოს ყველა სტრატეგიულ ადგილთან საგზაო ქსელის მეშვეობითაა დაკავშირებული. მანძილი ბათუმის პორტამდე - 75 კმ, ხოლო ანაკლიის პორტამდე 40 კმ-ია. მანძილი დედაქალაქამდე კი - 340 კმ-ია.

ქ. ფოთის ტერიტორია მოქცეულია ზღვის ნოტიო სუბტროპიკული ჰავის ზონაში. ქალაქ ფოთის მუნიციპალიტეტის მოსახლეობა 2023 წლის მონაცემით 41 500 ადამიანს შეადგენს, მოსახლეობის 53% ქალია, დანარჩენი 47% - კი კაცი.

ქალაქი ფოთი შედგება 4 ადმინისტრაციული ერთეულისგან, ესენია ცენტრის, კუნძულის, ნაბადისა და მალთაყვის უბნები.

1. **მუნიციპალიტეტის მახასიათებლები**:

ქალაქ ფოთის მუნიციპალიტეტისთვის პრიორიტეტს წარმოადგენს ადამიანზე ორიენტირებული მიდგომების ჩამოყალიბება, სწორედ ამიტომ მუნიციპალიტეტი ცდილობს მუდმივად დანერგოს ისეთი მრავალფეროვანი პროგრამები და სერვისები, რაც თავის მხრივ, ხელს შეუწყობს მოქალაქეების ინკლუზიურობას, სოციალურ თანასწორობას, ახალგაზრდული სივრცეების შექმნას და სხვა.

სწორედ ამ მიზნით, ქალაქ ფოთის მუნიციპალიტეტის მდგრადი განვითარებისა და ინოვაციების სამსახურის ჩართულობით და ევროკავშირისა (EU) და გაეროს განვითარების პროგრამის (UNDP) დაფინანსებით 60 000 (სამოცი ათასი) ევროს ოდენობით, ასევე ქალაქ ფოთის მუნიციპალიტეტის მერიის თანადაფინანსებით 102 780 (ას ორი ათას შვიდას ოთხმოცი) ლარის ოდენობით, ცენტრალურ პარკში მოეწყო მრავალფუნქციური ინკლუზიური სივრცე, რომელმაც საზოგადოებას მისცა თანაბარი ხელმისაწვდომობის და ინტეგრაციის შესაძლებლობები.

ქალაქის მდებარეობამ და დაგეგმარებამ, ასევე სხვადასხვა საერთაშორისო პროექტებში ჩართულობის გამოცდილებამ, განაპირობა აღნიშნული პროექტის სრულფასოვნად განხორციელება.

1. **პრაქტიკის/ინიციატივის მოკლე აღწერა:**

ქალაქ ფოთის მუნიციპალიტეტში მოეწყო მრავალფუნქციური სოციალური სივრცე. პროექტის განხორციელება განაპირობა ქალაქში დასვენებისა და გართობის თანაბარი შესაძლებლობების მქონე სივრცეების დამატებით საჭიროებამ.

მიუხედავად იმისა, რომ მუნიციპალიტეტი მუდმივად ახორციელებს სხვადასხვა ურბანული სივრცეების კეთილმოწყობას, მოკლებული იყო შესაძლებლობას, შექმნილიყო ადაპტირებული სივრცე, შეზღუდული შესაძლებლობის მქონე პირებისთვის. სწორედ ამიტომ, დონორი ორგანიზაციის ფინანსური დახმარებით და მუნიციპალიტეტის თანადაფინანსებით ქალაქ ფოთის მუნიციპალიტეტის ცენტრალურ პარკში შეიქმნა მრავალფუნქციური სივრცე, რომელიც გათვლილი არის შშმ პირთათვის. მთავარი გამოწვევა, რომელიც ხელს უშლიდა პარკის ადაპტირებას ყველა პირისთვის, დამოკიდებული იყო ფინანსებზე, ბიუჯეტის სიმწირიდან გამომდინარე ვერ ხერხდებოდა სრული დაფინანსებით პროექტის განხორციელება. დონორი ორგანიზაციების დაფინანსებით, ასევე ქალაქ ფოთის მუნიციპალიტეტის თანადაფინანსებით და ჩართულობით კი სწორად დაიგეგმა პროექტის განხორციელების ეტაპები, გამოიკვეთა საჭიროებები და შედეგად ქალაქში გაჩნდა ახალი მრავალფუნქციური სივრცე, რომელიც უკვე აკმაყოფილებს ყველა პირის საჭიროებას, არის ადაპტირებული შშმ პირებისთვის და უკვე თანაბარ პირობებში შეუძლია ყველა პირს ჩაერთოს სხვადასხვა აქტივობებში, რაც სამომავლოდ დაგეგმილი იქნება აღნიშნულ სივრცეში.

1. **განხორციელებული პრაქტიკის/კონკრეტული ინიციატივის დეტალური აღწერა:**

* **პროექტის შინაარსი;**

პროექტის - მრავალფუნქციური ინკლუზიური სივრცის განხორციელებამდე, საწყის ეტაპზე, ქალაქ ფოთის მუნიციპალიტეტის მერიის მიერ შეიქმნა სამუშაო ჯგუფი, რომლის მიერ გამოკვეთილი იქნა ორი ლოკალური პრობლემა, მალთაყვის ტყე-პარკში არარსებული ინფრასტრუქტურა და ქალაქის ცენტრალური პარკის აუთვისებელი სივრცეები, რაზედაც, ადამიანზე ორიენტირებული დიზაინის მიდგომის საფუძველზე, ჯგუფმა ჩაატარა ინტერვიუები და გამოკითხვები იმ მოქალაქეებში, რომლებიც თავისუფალი დროის დიდ ნაწილს უთმობენ ქალაქის ცენტრალურ პარკსა და მალთაყვის ტყე-პარკს. გამოყენებული მეთოდოლოგია, გულისხმობდა მოქალაქეთა საჭიროებების დადგენას. სწორედ ამიტომ, მუნიციპალიტეტში ჩატარდა საჭიროებების კვლევა, რომლის მიხედვითაც მნიშვნელოვანი აღმოჩნდა ისეთი საკითხების წინა პლანზე წამოწევა, როგორიცაა ინკლუზიურობა, სოციალური თანასწორობა, ახალგაზრდული სივრცეების შექმნა და სხვა. ამ მეთოდოლოგიის გამოყენებით პრიორიტეტი მიენიჭა მოქალაქეთა ჩართულობის უზრუნველყოფასა და მათი რეალური საჭიროებების დადგენას. მიუხედავად იმისა, რომ მოქალაქეთა საჭიროებების დადგენის შემდგომ, განსახორციელებელი საქმიანობების მოლოდინი უფრო მეტია, ეს ყოველივე იწვევს კმაყოფილების ზრდასა და ნდობის ამაღლებას ადგილობრივი ხელისუფლების მიმართ.

აღნიშნული დიზაინის მიდგომის საფუძვლები, პროექტის ყოველ ეტაპზე იყო გათვალისწინებული, რაც იძლევა უპირატესობებს მოქალაქეებთან ურთიერთობაში, ამასთან იძლევა საშუალებას გამოიკვეთოს დაინტერესებული მხარეების როლი და მონაწილეობის ხარისხი გადაწყვეტილების მიღებამდე. პროექტში გათვალისწინებული იყო მულტიფუნქციური სივრცის მოწყობა, სრულად ადაპტირებული ყველა კატეგორიისა და შესაძლებლობების მოქალაქეებისთვის, ამასთან შშმ პირებისთვის ადაპტირებული ატრაქციონების შეძენას, რომელიც აკმაყოფილებდა მათ მოთხოვნებს.

კვლევის ანალიზის შედეგად, შეირჩა ქალაქის ცენტრალური პარკი და იდეები, რომელიც პარკს შესძენს მულტიფუნქციურობას, გახდის სასიამოვნოს და კომფორტულს ყველა ასაკის, სოციალური მდგომარეობის, ინტერესების მქონე ადამიანებისთვის. ამ კვლევამ წინა პლანზე წამოწია ის საკითხები, რაც, მოსახლეობის საჭიროებებია.

კვლევის ანალიზის შედეგად დასახელდა ორი იდეა:

**I იდეა** - **პარკის ზონირება ყველა ასაკის ადამიანისთვის,** სივრცეების განსაზღვრა, სადაც მოსახლეობის ინტერესის გათვალისწინებით, მოეწყობა: ღია კინოჩვენებები, სპორტული შეჯიბრების ტელეჩვენება, გასართობი კულტურული ღონისძიებები.

**II იდეა** - **შშმ ბავშვებისთვის ადაპტირებული გარემოს** შექმნა და მათთვის ადაპტირებული გასართობი ატრაქციონის მოწყობა.

სამუშაო ჯგუფი ჩაერთო თეორიულ სწავლებაშიც შემდეგ თემებზე: - მომხმარებელზე ორიენტირებული დიზაინის მეთოდებისა და მომხმარებელზე ორიენტირებული კვლევის მეთოდოლოგია.

თეორიული ნაწილის შემდეგ, ჯგუფმა პრაქტიკული სამუშაო შეასრულა - ჩაატარა კვლევა პრობლემების ანალიზისა და პრიორიტეტების განსაზღვრისთვის.

შემდეგი ფაზა მოიცავდა პრობლემების ფორმულირებას და დიზაინ-მიდგომებს, გამოცდილების გაზიარებას, როგორც ადგილობრივ დონეზე, ისე ქვეყნის გარეთ.

სამუშაო ჯგუფმა დაინტერესებულ მხარეებთან კომუნიკაციის საფუძველზე, იმუშავა იდეებზე და მათ გენერირებაზე, დიზაინ-მიდგომით საინფორმაციო ხასიათის შეხვედრები ჩაატარა კერძო, საჯარო სექტორთან და დაინტერესებულ მხარეებთან, რათა იდეები მეტად მორგებული ყოფილიყო მომხმარებელზე.

დასკვნით ფაზაზე, ჯგუფმა დაიწყო პროტოტიპირების გეგმის შემუშავება, რომელიც განსაზღვრავს პროექტის განხორციელების საჭიროებასა და მის მდგრადობას.

საბოლოო ეტაპზე, პროექტის ფარგლებში, სივრცის შესაქმნელად შეძენილ იქნა შშმ პირებისთვის ატრაქციონები, ჭადრაკის მაგიდები გათვლილი შშმ პირებისთვის, პუფები, ლედ მონიტორი, გასაბერი ლედ მონიტორი, პროექტორი, ლეპტოპი, ინსტალაციები სივრცის მოსაწყობად და განათება.

აღნიშნულ სირცეში, სისტემატურად ტადება სხვადასხვა სახის ღონისძიებები, მათ შორის მდგრადი ენერგეტიის კვირეულთან და დაუნის სინდრომის დღესთან დაკავშირებული ღონისძიებები.

2024 წელს, მულტიფუნქციური სივრცის მოწყობის შემდეგ, დონორი ორგანიზაციის ინიციატივით, ჩატარდა კმაყოფილების კვლევა, რომლის მიზანი იყო მოქალაქეთა ჩართულობის უზრუნველყოფა, ასევე პარკის ვიზიტორთა კმაყოფილების და მათი საჭიროებების გამოვლენა. კვლევის შედეგად მიღებული მონაცემები გამოყენებული იქნება ფოთის მერიისა და პარკის ადმინისტრაციის მიერ სივრცის კეთილმოწყობის შემდგომი ნაბიჯების დაგეგმვის პროცესში.

* **აქტივობათა გეგმა/გრაფიკი**

|  |  |
| --- | --- |
| **აქტივობის დასახელება** | **პერიოდი** |
| სამუშაო ჯგუფის შექმნა | იანვარი,2023 წელი |
| კვლევის ჩატარება  30 ინტერვიუ ჩატარდა (17 ქალი და 13 კაცი)  10 ინტერვიუ ჩატარდა მოსახლეობის მოწყვლად ჯგუფებთან (სოციალურად დაუცველი, იძულებით გადაადგილებული პირები და სხვა)  10 ინტერვიუ ჩატარდა სხვა დაინტერესებულ მხარესთან (კულტურის, ტურიზმის და ამ სივრცით დაინტერესებული სამსახურები და ორგანიზაციები)  3 შეხვედრა მოეწყო ფოკუს ჯგუფებთან | თებერვალი-მარტი, 2023 წელი |
| კვლევის ანალიზი | აპრილი,2023 წელი |
| გამოვლენილი პრობლემების ფორმულირება | მაისი, 2023 წელი |
| პროტოტიპირების გეგმის შემუშავება | ივნისი, 2023 წელი |
| ინვენტარის შეძენა | ივლისი-ოქტომბერი, 2023 წელი |
| ინფრასტრუქტურული სამუშაოები და ატრაქციონების მონტაჟი | ნოემბერი-დეკემბერი, 2023 წელი |
| სივრცის გახსნა | იანვარი, 2024 წელი |
| კმაყოფილების კვლევის ჩატარება | მაისი, 2024 წელი |

* **პროექტის განხორციელებისათვის მიღებული/გაფორმებული გადაწყვეტილებების, ან პროექტთან დაკავშირებული დოკუმენტების ჩამონათვალი** (მუნიციპალიტეტის რელევანტური სტრატეგიული დოკუმენტები, განვითარების გეგმა, ბრძანებები, განკარგულებები, დადგენილებები, რეზოლუციები, შეხვედრის ოქმები, ინსტრუქციები და ა.შ.). *აღნიშნული დოკუმენტაცია თან უნდა დაერთოს განაცხადის შევსებულ ფორმას;*

ქალაქ ფოთის მუნიციპალიტეტის საკრებულოს განკარგულება; მოხსენებითი ბარათები, ხელშეკრულება (აღნიშნული დოკუმენტაცია წარმოადგენს შიდა საქმისწარმოებისმასალას);

კვლევა<https://poti.gov.ge/%e1%83%99%e1%83%95%e1%83%9a%e1%83%94%e1%83%95%e1%83%98%e1%83%a1>

* **ინფორმაცია მოქალაქეების, სხვადასხვა ორგანიზაციებისა და ინსტიტუციების** (მ.შ.მიზნობრივი და მოწყვლადი ჯგუფების, უმცირესობების, ქალების, ახალგაზრდების, ადგილობრივი სათემო ორგანიზაციების, არასამთავრობო სექტორის წარმომადგენლების, დასახლების საერთო კრებისა და მერის მრჩეველთა საბჭოს, კერძო სექტორის წარმომადგენლების, საჯარო დაწესებულებების და სხვა) **ჩართულობის შესახებ;**
* ფიზიკური პირ(ებ)ი, (სრულწლოვანი -18 წელს მიღწეული), რომლებიც მონაწილეობდნენ კვლევის ეტაპზე.
* ქალაქ ფოთის მუნიციპალიტეტის მერიისა და საკრებულოს წევრები და თანამშრომლები.
* ა(ა)იპ ფოთის ცენტრალური პარკის წარმომადგენლები.
* კერძო სექტორის წარმომადგენლები.
* ქალაქ ფოთის მუნიციპალიტეტის მერიის მრჩეველთა, ახალგაზრდული და შშმ პირთა საბჭოები.
* ევროკავშირის (EU) და გაეროს განვითარების პროგრამის (UNDP) წარმომადგენლები.
* **ინფორმაცია პროექტისთვის გამოყენებული რესურსის შესახებ. მ.შ.:**

ა) ადამიანური რესურსი - ქალაქ ფოთის მუნიციპალიტეტის მერიის საჯარო სამსახურის თანამშრომლები.

ბ) ფინანსური - ევროკავშირისა (EU) და გაეროს განვითარების პროგრამის (UNDP) დაფინანსებით 60 000 (სამოცი ათასი) ევროს ოდენობით, ასევე ქალაქ ფოთის მუნიციპალიტეტის თანადაფინანსებით 102 780 (ას ორი ათას შვიდას ოთხმოცი) ლარის ოდენობით.

გ) მატერიალური რესურსი - ინფრასტრუქტურის სამსახურის მიერ გამოყენებული ტექნიკა სივრცის მოსაწყობად;

* **პროექტის განხორციელების პროცესში გამოკვეთილი პრობლემებისა და მათი გადაჭრის გზების აღწერა;**

განხორციელების პროცესში გამოკვეთილი ერთ-ერთი ბარიერი იყო შშმ პირების ჩართულობა, რომელთა არასაკმარის აქტიურობას შესაძლოა გამოეწვია პროექტის შეფერხება, თუმცა მუნიციპალიტეტის მხრიდან ჩატარებულმა შეხვედრებმა და სტრატეგიის სწორად განსაზღვრამ გამოიწვია მათი დაინტერესება. შედეგად კი პროექტმა მოახერხა დადებითი განწყობის შექმნა, რადგან ის სრულად იყო მორგებული საზოგადოების საჭიროებებზე და დღეს სივრცე იძლევა იმის შესაძლებლობას, რომ ჩატარდეს შესაბამისი აქტივობები, რომლებშიც შშმ პირები აქტიურად ჩაერთვებიან.

* **ინფორმაცია იმ პარტნიორების შესახებ, ვინც ჩართულნი იყვნენ პროექტის დაგეგმვის, ან განხორციელების ეტაპზე;**

პროექტის დაგეგმვის და განხორციელების ეტაპზე ჩართული იყვნენ:

-ქალაქ ფოთის მუნიციპალიტეტის მერია;

-ევროკავშირი (EU) და გაეროს განვითარების პროგრამა (UNDP);

-ა(ა)იპ ქალაქ ფოთის ცენტრალური პარკი, რომლის მმართველობაშიც არის მრავალფუნქციური ინკლუზიური სივრცე.

* **სხვა დამატებითი ინფორმაცია, რაც მნიშვნელოვანი იყო პროექტის წარმატებით განხორციელებისათვის;**

პროექტის წარმატება განაპირობა პროექტის დაწყებამდე ჩატარებულმა კვლევამ, რომელმაც გამოავლინა ქალაქის საჭიროებები. კვლევის დროს, ფოკუს ჯგუფებთან გამოვლენილ აზრთა გაცვლამ და მსჯელობამ, ასევე, ადამიანურმა რესურსმა, რომლებიც ჩართული იყვნენ პროექტის ყველა ეტაპზე, საბოლოო ჯამში შექმნა წარმატებული პროექტი და შედეგად ქალაქს დაემატა მრავალფუნქციური ინკლუზიური სივრცე.

1. **მიღწეული შედეგი და დადებითი გავლენა:**

პროექტის წარმატებით განხორციელების შედეგად, ქალაქში გაჩნდა მრავალფუნქციური ინკლუზიური სივრცე, რომელმაც შექმნა თანაბარი პირობები ყველა პირისთვის. პროექტის ფარგლებში შეძენილი სამუშაოები, მოწყობილი ინფრასტრუქტურა და სრულიად სივრცე მმართველობაში აქვს ა(ა)იპ ფოთის ცენტრალურ პარკს, რომელიც ახორციელებს წლის განმავლობაში, მერიის სხვადასხვა სამსახურებთან ერთად ღონისძიებებს, ეს იქნება ახალგაზრდული ინტერესის თუ ქალაქის დღეებთან დაკავშირებული, რაც პროექტის მდგრადობასა და განვითარებას უწყობს ხელს.

1. **მიღებული გამოცდილება და გაკეთებული დასკვნები:**

* **წარმატების განმსაზღვრელი ფაქტორები**

-საჭიროების კვლევა

-ბიუჯეტის სწორად დაგეგმვა

-მუნიციპალიტეტის ანგარიშვალდებულების გათვალისწინება

-შშმ პირების ინტერესების გათვალისწინება

* **ინფორმაცია პრატიკის/ინიციატივის მდგრადობის შესახებ:**

ა) პროექტის შედეგად ცენტრალურ პარკში გაჩნდა ახალი მულტიფუნქციური ინკლუზიური სივრცე.

ბ) პროექტის შედეგად ადგილობრივ ბიუჯეტში არ ასახულა ცვლილება;

გ) პროექტის დაწყებამდე მოსახლეობის ჩართულობამ გამოიწვია დადებითი განწყობა პროექტის მიმართ და რაც შემდგომ ხელს უწყობს პროექტის მდგრადობას.

დ) ქალაქ ფოთის მუნიციპალიტეტის სამომავლო გეგმებში გათვლილია ახალი ფინანსური რესურსის მოძიება, რადგან უფრო მრავალფეროვანი გახდეს არსებული სივრცე.

1. **საკრებულოს როლი:**

პროექტის მიმართ ქალაქ ფოთის მუნიციპალიტეტის საკრებულოს ფრაქციების დამოკიდებულება იყო დადებითი, ხოლო საკრებულოს წევრები ჩართული იყვნენ კვლევის ეტაპზე. ქალაქ ფოთის მუნიციპალიტეტის საკრებულოს გამოცემული განკარგულების თანახმად, ქალაქ ფოთის მუნიციპალიტეტის მერს მიეცა თანხმობა გრანტის მიღებაზე.

1. **პრაქტიკასთან/ინიციატივასთან ან ამავე საკითხთან დაკავშირებული, სამომავლო გეგმების მოკლე მიმოხილვა;**

ქალაქ ფოთის მუნიციპალიტეტის მერია უწყვეტად ზრუნავს შექმნას ძლიერი ინსტიტუტი, გააუმჯობესოს მოქალაქეთა სანდოობის ხარისხი, შექმნას თანაბარი,თანასწორუფლებიანი და ინკლუზიური გარემო, რომლისთვისაც ქალაქ ფოთის მუნიციპალიტეტის მერიამ შეიმუშავა სტრატეგიული კომუნიკაციების დოკუმენტი და ეფუძნება მუნიციპალიტეტის მიზნებსა და ღირებულებებს, ის წარმოადგენს მათი ეფექტიანი განხორციელების ხელშემწყობ ინსტრუმენტს. საკომუნიკაციო სტრატეგია განსაზღვრავს ერთიან ნარატივს, ძირითად მიმართულებას, სამიზნე აუდიტორიებს, საკომუნიკაციო თემებსა და არხებს.

იქიდან გამომდინარე, რომ მუნიციპალიტეტი უნიკალურია სტრატეგიული საზღვაო ადგილმდებარეობის, ისტორიული წარსულისა და ბუნებრივი მემკვიდრეობის გათვალისწინებით, ორიენტირებულია აქტიურად ითანამშრომლოს სხვა თვითმმართველ ერთეულებთან, დონორებთან, არასამთავრობო და სათემო ორგანიზაციებთან, მედიასთან, ბიზნეს სექტორსა და დაინტერესებულ მხარეთა სხვადასხვა სპექტრთან, რათა შეიმუშაოს და მუნიციპალიტეტის მოსახლეობას შესთავაზოს მათ საჭიროებებზე მორგებული მომსახურებები.

სამომავლოდ, დაგეგმილია საგანმანათლებლო დაწესებულებებთან საინფორმაციო შეხვედრები, რათა მოხდეს სოციალური ინკლუზიის პოპულარიზაცია საჯარო სკოლებში ინკლუზიური სწავლებისთვის კეთილმოწყობილი გარემოს შექმნის შესახებ. გარდა ამისა, მუნიციპალიტეტი აქტიურად გააგრძელებს თანამშრომლობას დონორ ორგანიზაციებთან, რათა მოიზიდოს ფინანსური რესურსი სივრცის კიდევ უფრო მეტად მრავალფეროვნებისთვის.

1. **საკონტაქტო ინფორმაცია:**

**განაცხადის შევსებაზე პასუხისმგებელი პირის მონაცემები:**

თეონა გეთია - მდგრადი განვითარებისა და ინოვაციების სამსახურის უფროსი.

591 91 27 67; teonagetia@gmail.com

* **პროექტის საკონტაქტო პირების მონაცემები**:

თეონა გეთია - მდგრადი განვითარებისა და ინოვაციების სამსახურის უფროსი.

591 91 27 67; teonagetia@gmail.com

1. **თანდართული დოკუმენტების/მასალების სია**

<https://www.facebook.com/photo/?fbid=797296345769917&set=a.797301075769444>

<https://www.potelebi.ge/%E1%83%9E%E1%83%90%E1%83%A0%E1%83%99%E1%83%A8%E1%83%98-%E1%83%9B%E1%83%A3%E1%83%9A%E1%83%A2%E1%83%98%E1%83%A4%E1%83%A3%E1%83%9C%E1%83%A5%E1%83%AA%E1%83%98%E1%83%A3%E1%83%A0%E1%83%98-%E1%83%90/>

<https://poti.gov.ge/2024/02/23/%E1%83%A4%E1%83%9D%E1%83%97%E1%83%98%E1%83%A1-%E1%83%AA%E1%83%94%E1%83%9C%E1%83%A2%E1%83%A0%E1%83%90%E1%83%9A%E1%83%A3%E1%83%A0-%E1%83%9E%E1%83%90%E1%83%A0%E1%83%99%E1%83%A8%E1%83%98-%E1%83%9B/>

<https://www.facebook.com/poti.gov.ge/videos/3829323130685228>

<https://www.facebook.com/share/p/19Qm7ZhudB/>

<https://www.facebook.com/share/p/15tHnN74xL/>

<https://www.facebook.com/share/p/1Jhkkv5UHD/>

<https://docs.google.com/forms/d/1vG5lQ9JbDrx_eVa2KKgvNrpPQINsfDQI21XY8_PkS1M/edit?ts=67209e8f>

<https://poti.gov.ge/%e1%83%99%e1%83%95%e1%83%9a%e1%83%94%e1%83%95%e1%83%98%e1%83%a1>

***განაცხადის მიღების ვადაა 2024 წლის 1 ოქტომბერი - 20 ნოემბერი.***

***შევსებული განაცხადი და თანდართული დოკუმენტაცია გთხოვთ ატვირთოთ ვებ-პორტალზე*** [bestpractice.nala.ge](mailto:bp@nala.ge)

**\* შენიშვნა:** განაცხადის შევსებასთან დაკავშირებით კითხვების არსებობის შემთხვევაში დაუკავშირდით ნინო ზურაბიშვილს ტელ.: 595 577734 [nzurabishvili@nala.ge](mailto:nzurabishvili@nala.ge)